

H O T Ă R Î R E

cu privire la transmiterea şi schimbul unui teren

proprietate publică a statului

În temeiul art. 8 din Codul funciar nr. 828-XII din 25 decembrie 1991 (republicat în Monitorul Oficial al Republicii Moldova, 2001, nr.107, art. 817), cu modificările şi completările ulterioare, art. 6 alin. (4) din Legea nr. 91-XVI din 5 aprilie 2007 privind terenurile proprietate publică şi delimitarea lor (Monitorul Oficial al Republicii Moldova, 2007, nr.70-73, art. 316), cu modificările şi completările ulterioare, Guvernul

HOTĂRĂŞTE:

1. Se transmite din domeniul public în domeniul privat al statului terenul proprietate publică a statului cu suprafaţa de 1,1014 hectare, nr. cadastral 0100213.677, mun. Chişinău, str. Gheorghe Asachi, 23a, destinat construcţiilor, aflat în folosinţa Clubului sportiv central “Dinamo” al Ministerului Afacerilor Interne.

2. Ministerul Afacerilor Interne va asigura procedura de shimb prin concurs al terenului proprietate publică a statului menţionat la pct. 1 pe spaţiu locativ de serviciu pentru personalul MAI şi pentru membrii familiilor acestora.

3**.** Agenţia Relaţii Funciare şi Cadastru, în comun cu Ministerul Afacerilor Interne,va asigura modificarea documentaţiei cadastrale, în conformitate cu prevederile prezentei hotărîri.

|  |  |
| --- | --- |
| **PRIM-MINISTRU** | **Iurie LEANCĂ** |
| **Contrasemnează:** |  |
|  |  |
| Viceprim-ministru, ministrul economiei | Valeriu Lazăr |
|  |  |
| Ministrul afacerilor interne | Dorin Recean |